Le Tout Nouveau Testament
Le Tout Nouveau Testament ass e belsch-lëtzebuergesch-franséische Spillfilm vum Jaco Van Dormael, deen och, zesumme mam Thomas Gunzig, d'Dréibuch geschriwwen huet.

En hat seng Première um Filmfestival vu Cannes 2015 an der Quinzaine des réalisateurs a koum den 1., resp. 2. September 2015 an der Belsch an a Frankräich, an den 23. September zu Lëtzebuerg an de Kino.

Ëm wat geet et am Film?
De Gott ass en ale Granzert, deen d'Mënsche kujenéiert, an dee mat Fra an Duechter zu Bréissel an engem trostlosen Appartement lieft. Säi Meedchen, d'Ea, huet däers genuch a mécht sech op d'Sich no 6 Apostelen, fir e Ganzt Neit Testament ze schreiwen, net awer, ouni virdrun iwwer SMS der ganzer Mënschheet hiren Doudesdatum geschéckt ze hunn...

Produktioun 
De Lëtzebuerger Filmfong huet d'Produktioun vum Film mat 1.800.000 Euro ënnerstëtzt.

Filmer 2015
Filmer vum Jaco Van Dormael
Belsch Kaméidisfilmer
Belsch Filmer
Lëtzebuergesch Kaméidisfilmer
Lëtzebuergesch Filmer
Franséisch Kaméidisfilmer
Franséisch Filmer
Filmer déi de Lëtzebuerger Filmpräis kruten